Erfurt

Erfurt je glavni grad njemačke savezne pokrajine Tiringije. Grad ima oko 202.844 stanovnika. (31. 12. 2006). Nalazi se oko 100 km jugozapadno od Leipziga i 113 km jugoistočno od Kassela.

 Geografija 
Erfurt leži u sjevernom podnožju Tirinške Šume na rijeci Gera. Nakon ujedinjenja Njemačke, Erfurt je najbliži veći grad geografskom centru države.

 Historija 
Erfurt je prvi put spomenut 742 godine pod imenom Erphesfurt. Bio je važan trgovački grad tokom Srednjeg vijeka. Zajedno sa četiri druga tirinška grada: Gotha, Tennstedt, Arnstadt i Langensalza činio je središte njemačke proizvodnje boje indiga (ektrakt biljke Isatis tinctoria).

Godine 1392 osniva se Univerzitet u Erfurtu, koji je u to vrijeme bio veoma ugledan, a zatvoren je 1816. Nedavno, 1994 godine, parlament pokrajine Tiringije je ponovo osnovao ovaj univerzitet.

mini|270px|Skica grada Erfurta u Nirnberškim hronikama iz 1493

Erfurt postaje dio Kraljevine Pruske 1802, a kao dio Prvog francuskog carstva postaje 1806. Nakon poraza Napoleona, grad se nakon Berlinskog kongresa 1815 vraća pod vlast Pruske. Iako je bio okružen teritorijom Tiringije, grad je bio u sastavu pruske provincije Saksonije sve do 1944.

12. aprila 1945 za vrijeme Drugog svjetskog rata, Erfurt zauzimaju jedinice američke treće armije pod komandom generala Pattona. Nakon rata, američke trupe se povlače 3. jula i ustupaju grad sovjetskoj Crvenoj Armiji. Za razliku od drugih njemačkih gradova, Erfurt je doživio relativno malo razaranja od savezničkog bombardovanja. Od 1945 do 1990 nalazi se u istočnonjemačkoj pokrajini Tiringiji.

U nedavnoj prošlosti, u Erfurtu se desio masakr u gimnaziji Gutenberg 26. aprila 2002, kada je učenik Robert Steinhäuser ubio dvanaest profesora, jednu sekretaricu. dva učenika, jednog policajca, te na kraju počinio samoubistvo.

 Znamenitosti 
mini|270px|Krämerbrücke - Most Krämer
U Erfurtu postoji dobro očuvan srednjovjekovni grad. Simboli grada su dvije crkve: erfurtska katedrala (Mariendom) i crkva Severi (Severikirche). Nalaze se jedna pored druge i zajedno sačinjavaju amblem grada. Oba crkvena tornja se uzdižu visoko iznad gradskog krajolika, a do njih se može doći putem velikog otvorenog stepeništa. Na mostu su izgrađene kuće i poslovni prostori.

Pored crkvi, ističe se i most Krämer (Krämerbrücke) preko uske rijeke Gere. Sagrađen je 1325 sa crkvama s obje strane mosta, od kojih je jedna još u upotrebi. Poznat je i stari augustinski samostan Augustinerkloster, gdje je Martin Luther studirao nekoliko godina nakon 1505.

 Kultura 
Martin Luther je pohađao erfurtski univerzitet gdje je magistrirao i doktrorirao. Luther je ovdje živio kao student i fratar od 1501-1511.

Erfurt je rodno mjesto Johanna Ambrosiusa Bacha, oca čuvenog kompozitora Johanna Sebastiana Bacha. Bachovi roditelji su vjenčani u maloj crkvi koja još uvijek postoji na glavnom trgu Anger. U Erfurtu je također živio i sociolog Max Weber.

Johann Pachelbel, kompozitor iz 17. vijeka je služio u crkvi Prediger kao orguljaš. Pachelbel je komponirao oko sedamdeset djela za orgulje za vrijeme koje je proveo u Erfurtu.

 Pozorište 
Od 2003 u novonapravljenoj operi djeluje erfurtsko pozorište i filharmonijski orkestar. Velika dvorana ima 800 sjedišta, a manja oko 200. U njoj je septembra 2005 premijerno prikazana opera Philipa Glassa Čekajući barbare.

Erfurtsko pozorište je nedavno bilo izvor određenih kontroverzi. Godine 2005 izvedena je opera Hänsel und Gretel koja je izazvala buru u javnosti prikazujući scene u kojima se sugeriše pedofilija i incest. U najavi opere stajala je i oznaka samo za odrasle.

Također, izvođenje Verdijeve opere "Un ballo in maschera" u režiji Johanna Kresnika 12. aprila 2008 u erfurtskom pozorištu, izazvalo je kritike u medijima. Izvođači su bili goli sa maskom Mickey Mousea, a plesali su ostacima Svjetskog trgovačkog centra, dok je jedna od glumica imala oslikane brkove slične Hitlerovim pozdravljajući nacističkim pozdravom. Navodno je režiser opravdavao predstavu savremenom kritikom američkog društva i rastućim razlikama između bogatih i siromašnih slojeva. Neki erfurtski političari su tražili da se ova opera bojkotuje, međutim prijemera je održana pred punim gledalištem.German staging of Verdi's A Masked Ball on 9/11 with naked cast in Mickey Mouse masks - Telegraph  

 Saobraćaj 
Kroz Erfurt prolaze dva savezna puta (Bundesstraße):
 Bundesstraße 4 od Ilmenaua na jugu do Nordhausena na sjeveru; i
 Bundesstraße 7 od grada Gotha na zapadu do Weimara na istoku.

Aerodrom Erfurt je lokalni aerodrom. S njega polaze linije prema Minhenu, Düsseldorfu i Hamburgu.

U blizini su i dva autoputa koji se ukrštaju na erfurtskom čvoru (Erfurter Kreuz): Bundesautobahn 4 i Bundesautobahn 71.

Po gradu saobraćaju tramvaji od 1883. Danas postoji sedam linija koje se protežu po cijelom gradu.

Željezničke linije sa erfurtske glavne željezničke stanice (Erfurt Hauptbahnhof) idu za Berlin (preko Weimara, Naumburga, Hallea i Wittenberga), za Dresden (preko Naumburga, Leipziga i Riesa), za Frankfurt am Main (preko Gothe, Eisenacha, Bebre, Fulde i Hanaua) i druge veće njemačke gradove.

 Gradovi partneri 
  Shawnee, Kansas, od 1993Grad-partner sa Shawnee, Kansas

 Reference 

 Vanjski linkovi 

 www.erfurt.de  - službena internet stranica
 Panorama Erfurta
 Most Kraemer
 Galerija 

Kategorija:Erfurt
Kategorija:Gradovi u Tiringiji
Kategorija:Glavni gradovi njemačkih pokrajina